Na temelju članka 15. stavka 4. Zakona o komunalnom gospodarstvu („Narodne novine“ broj 26/03, 82/04, 110/04, 178/04, 38/09, 79/09, 49/11, 144/12 i 147/14), članka 4. i 5. Odluke o komunalnim djelatnostima na području Općine Ivanska (Službeni vjesnik 04/12, 11/13 i 15/15) i temeljem članka 32. Statuta Općine Ivanska (Službeni vjesnik 01/13 i 11/13), Općinsko vijeće Općine Ivanska na svojoj 2.sjednici održanoj 30. listopada 2017. godine donosi

**ODLUKU**

o odabiru najpovoljnije ponude za obavljanje komunalne djelatnosti povjeravanje poslova deratizacije na području Općine Ivanska

I.

 Za predmet nabave obavljanje komunalne djelatnosti povjeravanje poslova deratizacije na području Općine Ivanska, kao jedina pristigla pravovaljana ponuda odabire se ponuda ponuditelja ŠKARDA – SANITARNA ZAŠTITA d.o.o. Čazma, Milana Novačića 73, po jediničnoj cijeni rodenticida po kg od 24,00 kn bez PDV-a odnosno 30,00 kn s PDV-om.

II.

 Naručitelj će po konačnosti i izvršnosti ove Odluke s odabranim ponuditeljem sklopiti Ugovor za obavljanje komunalne djelatnosti povjeravanje poslova deratizacije na području Općine Ivanska na vremensko razdoblje od 4 (četiri) godine. Ovlašćuje se Općinski načelnik za potpisivanje Ugovora za obavljanje komunalne djelatnosti povjeravanje poslova deratizacije na području Općine Ivanska.

Po isteku roka mirovanja s odabranim ponuditeljem sklopit će se ugovor u skladu s ovom Odlukom i ponudom ponuditelja.

III.

 Ova Odluka dostavlja se sa preslikom Zapisnika o pregledu i ocjeni ponuda, bez odgode ponuditelju, preporučenom poštom s povratnicom.

IV.

 Rok mirovanja ističe 10. dan od dana dostave ove Odluke svakom ponuditelju.

Obrazloženje

 Naručitelj je na temelju Zakona o komunalnom gospodarstvu („Narodne novine“ broj 26/03, 82/04, 110/04, 178/04, 38/09, 79/09, 153/09, 49/11, 84/11, 90/11 i 144/12) i Odluke o komunalnim djelatnostima na području Općine Ivanska („Službeni vjesnik“ Općine Ivanska broj 04/12) proveo postupak prikupljanja ponuda s namjerom sklapanja Ugovora za obavljanje komunalne djelatnosti povjeravanje poslova deratizacije na području Općine Ivanska, te je

-izradio dokumentaciju za nadmetanje,

-objavio javni natječaj na službenoj web stranici Općine Ivanska

-otvorio ponude dana 16. listopada 2017. godine, te utvrdio da je do roka za dostavu ponude pristigla jedna ponuda i to:

1. ŠKARDA – SANITARNA ZAŠTITA d.o.o. Čazma, Milana Novačića 73

- pregledom i ocjenom ponuda ocijenio da je pristigla ponuda prihvatljiva te sadrži sve dokaze o sposobnosti

**Pouka o pravnom lijeku:**

Protiv ove Odluke žalba nije dozvoljena, ali se može pokrenuti upravni spor.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:322-01/17-01/2

Urbroj:2110/02-01-17-4

Ivanska, 30.10.2017.

 PREDSJEDNIK

 Marin Samardžija v.r.